efsyn.gr

Το δικό τους λιθαράκι βάζουν και οι βουλευτές του ΜέΡΑ25 στις δράσεις αλληλεγγύης εν μέσω της πανδημίας και των οικονομικών προκλήσεων που γεννά.

Έτσι, πέρα από τα χρήματα για το 1ο Διαβουλευτικό Συνέδριο που ήδη είχε ανακοινωθεί ότι θα δαιτεθεί σε δράσεις αλληλεγγύης προς τους απροστάτευτους από το κράτος, το ΜέΡΑ25 με νέα του ανακοίνωση απαντά στην έμμεση έκκληση του πρωθυπουργού προς τους βουλευτές για κατάθεση των μισών αποδοχών στο ταμείο για τον Covid-19.

Στο πλαίσιο της ΜέΡΑς Αλληλεγγύης, το ΜέΡΑ25 θσ διαθέσει το ποσό που θα δαπανούσε για το 1ο Συνέδριό του σε δράσεις αλληλεγγύης. Επί πλέον οι Βουλευτές του ΜέΡΑ25 συνεισφέρουν το 50% του μισθού τους για την άμεση ενίσχυση τριών νοσοκομείων https://t.co/YPQbs8brtg via @mera25_gr — Yanis Varoufakis (@yanisvaroufakis) April 1, 2020

Η Κοινοβουλευτική Ομάδα του ΜέΡΑ25 αποφάσισε ομόφωνα να στηρίξει την ΜέΡΑ Αλληλεγγύης με επί πλέον συνεισφορά εκ μέρους των βουλευτών του 50% του μισθού τους, για όσο διάστημα διαρκέσει η απαγόρευση κυκλοφορίας των πολιτών λόγω της πανδημίας.

Όπως διευκρινίζεται στην ανακοίνωση, το ποσό αυτό θα χορηγηθεί για την άμεση ενίσχυση τριών νοσοκομείων, ένα στην Αθήνα, ένα στην Θεσσαλονίκη και ένα στην Κρήτη.

Περισσότερες λεπτομέρειες θα ανακοινωθούν, μαζί με τα συγκεκριμένα ποσά, τις επόμενες ημέρες, προστίθεται στην ανακοίνωση.